ΤΟ  ΞΕΚΙΝΗΜΑ  ΤΟΥ  ΣΥΝΔΕΣΜΟΥ 

Ύστερα  από  διαδοχικές  συσκέψεις  και  συστηματική  μελέτη, 
από  μέρους  μιας  ομάδας  Κυπρίων,  που  ανησύχησαν  για 
τα  αίτια  που  προκάλεσαν  την  τραγωδία  του  1974  και 
συνειδητοποίησαν  την  ένοχη  σιωπή  τους  στα  χρόνια  που 
προηγήθηκαν  της  καταστροφής,  εκδόθηκε  το  Γ εννάρη  του 
1 975  μια  ΔΙΑΚΗΡΥΞΗ  που  περιλάμβανε  τις  βασικές  αρχές 
και  τους  στόχους  της  ομάδας. 

Τα  τραγικά  γεγονότα  του  1974  έδειξαν  ότι  ήταν  ανάγκη  να 
αναληφθεί  και  να  μεθοδευτεί  η  σωστή  δράση,  που  θα 
βοηθούσε  στην  επούλωση  των  πληγών  του  πολέμου 
καθώς  και  στην  ενσυνείδητη  προσπάθεια  για  την 
πραγμάτωση  της  φυσιολογικής  και  πάντα  ζωντανής 
επιθυμίας  του  λαού  μας  για  αδελφοσύνη  και  πλήρη 
αλληλοκατανόηση  ανάμεσα  σε  όλους  τους  Κυπρίους, 
ανεξάρτητα  από  εθνική  καταγωγή. 

Με  πρωτοβουλία  της  ομάδας,  έγινε  στις  1 9  του  Μάρτη 
1975  η  ιδρυτική  συνέλευση  του  Νεοκυπριακού  Συνδέσμου, 
μιας  μη  κομματικής  οργάνωσης,  χωρίς  δικές  της 
φιλοδοξίεςστην  πολιτική  ζωή  του  τόπου,  που  θα  δεχόταν 
ατούς  κόλπους  της  ανθρώπους  με  δημόσιο  πνεύμα  και 
που  το  πρωταρχικό  τους  ενδιαφέρον  θα  ήταν  να 
αγωνιστούν  για  την  εξάπλωση  των  ιδεών  και  την 
υλοποίηση  των  στόχων  της  αρχικής  Διακήρυξης  της 
ομάδας,  οι  οποίοι  περιστράφηκαν  γύρω  από  τους  πιο  κάτω 
αλληλένδετους  βασικούς  άξονες: 

ΚΥΠΡΙΑΚΗ  ΚΡΑΤΙΚΗ  ΟΝΤΟΤΗΤΑ 

Αποκατάσταση  του  σεβασμού  και  της  εδραίωσης  της 
Κυπριακής  κρατικής  οντότητας  (που  είχε  υποσκάψει  ο 
ελληνοκεντρικός  εθνικισμός),  ως  προϋπόθεση  για  την 
ενότητα  των  Κυπρίων  και  τον  κοινό  αγώνα  τους  για 
τερματισμό  της  κατοχής  και  της  διχοτόμησης. 

Το  ανεξάρτητο  κράτος  της  Κύπρου  κινδυνεύει  και  σήμερα 
από  την  πιθανότητα  μονιμοποίησης  της 
κατοχής/διχοτόμησης  και  της  προοπτικής  σταδιακού 
αφανισμού  του  λαού  μας,  αρχίζοντας  από  μια  μεγάλη 
κοινότητα  Κυπρίων  που  ζουν  στα  κατεχόμενα  κυπριακά 
εδάφη  και  σύντομα  θα  αφομοιωθούν  ή  θα 
υποκατασταθούν  από  εποίκους.  Ακόμα  βρίσκεται 
αντιμέτωπο  με  τον  ακρωτηριασμό  της  κυπριακής  πατρίδας, 
για  πρώτη  φορά  στις  χιλιετίες  της  ιστορίας  της. 

ΕΝΟΤΗΤΑ  ΚΥΠΡΙΟΝ 

Καλλιέργεια  ενότητας  όλων  των  Κυπρίων  με 
συναισθηματικό,  πολιτιστικό  και  πολιτικόεπίκεντρο  την 
κυπριακή  πατρίδα  και  την  συνειδητοποίηση  της  συλλογικής 
κυπριακής  ταυτότητας,  με  εγκατάλειψη  της  ιδέας  των 
«μητέρων  πατρίδων»  και  της  εθνικιστικής  διχοτομικής 
κουλτούρας  που  η  Ιδέα  αναπαράγει. 


Η  αρνητική  κατάσταση  της  ενότητας  των  Κυπρίων 
επιδεινώνεται  και  από  το  γεγονός  ότι  δεν  γίνονται 
κατανοητές  ή  σκόπιμα  παραγνωρίζονται  σημαντικές 
κοινωνικές,  πολιτικές  και  πολιτειακές  σημερινές 
πραγματικότητες  όπως  είναι: 

α)  η  επιβεβαιωμένη  μονιμότητα  στο  προβλεπτό  μέλλον 
του  γεωγραφικού  διαχωρισμού 
β)  η  δημβγραφική  αλλαγή  με  τεχνητή  και  σκοπούμενη 
αύξηση  του  ποσοστούτων  Τουρκοκυπρίων 
γ)  η  απαραίτητη  και  διεθνώς  μόνη  αποδεκτή 
ομοσπονδιακή  δομή  του  υπόσυζήτηση  νέου  κυπριακού 
κράτους,  και 

δ)  η  εξίσου  απαραίτητη  λειτουργία  δύο  ισότιμων 
ομόσπονδων  κρατιδίων. 

Η  απειλή  κατά  της  ενότητας  ενισχύεται  και  μεγαλώνει  με  τις 
πρωτοβουλίες  και  κινητοποιήσεις  πολιτικών  δυνάμεων  και 
άτυπων  ομάδων  που,είτεφανερά  είτε  έμμεσα, 
απορρίπτουν  την  συμφωνημένη  μορφή  επανένωσης  της 
χώρας  και  την  ισότιμη  συμμετοχή  των  δύο  κοινοτήτων  στη 
διακυβέρνηση  του  νέου  ομοσπονδιακού  κράτους  που 
προβλέπεται. 

ΟΙ  ΣΚΟΠΟΙ  ΤΟΥ  ΣΥΝΔΕΣΜΟΥ 

Οι  κυριότεροι  στόχοι  του  Συνδέσμου  είναι : 
α)  Η  προώθηση  ιδεών  και  η  δημιουργία  συνθηκών,  ώστε 
να  καλλιεργούνται  σε  όλους  τους  Κυπρίους,  ανεξάρτητα 
εθνολογικής  καταγωγής,αισθήματα  αγάπης  για  τη  χώρα 
τους  και  αφοσίωσης  για  την  ενωμένη  Κυπριακή 
Δημοκρατία. 

β)  Η  επαφή,  η  επικοινωνία  και  η  συνεχής  καλλιέργεια 
κατανόησης  μεταξύ  των  κοινοτήτων,  κατά  τρόπο  που  να 
τονίζονται  και  αξιοποιούνται  τα  κοινά  σημεία  και 
χαρακτηριστικά  και  εξομαλύνονται  οι  διαφορές, 
γ)  Η  ανάπτυξη  αντιλήψεων  που  να  υποβοηθούν  στην 
εμπέδωση  του  δημοκρατικού  τρόπου  ζωής,  ώστε  να 
αποκλείεται  η  προσφυγή  σε  ένοπληή  άλλης  μορφής  βία 
για  την  επίτευξη  πολιτικών  σκοπών,  να  εξασφαλίζεται  η 
ειρηνική  διαβίωση  και  ευημερία  του  Κυπριακού  λαού  στο 
σύνολο  του  και  να  γίνονται  σεβαστά  τα  ανθρώπινα 
δικαιώματα. 

δ)  Προώθηση  της  καλλιέργειας  συλλογικής  κυπριακής 
ταυτότητας. 

ε)  Να  γίνουν  κατανοητά  και  αποδεκτά  μερικά  μη 
αναστρέψιμα  δεδομένα,  που  ήταν  συνέπεια  της 
δικοινοτικής  σύγκρουσης,  του  ελληνικού  πραξικοπήματος 
και  της  τουρκικής  εισβολής  και  η  στο  προβλεπτό  μέλλον 
χωριστή  διαβίωση  των  δύο  μεγαλύτερων  κοινοτήτων, 
στ)  Η  επανένωση  της  χώρας  και  η  ανασύνθεση  της 
κυπριακής  κοινωνίας  πάνω  σε  υγιείς  βάσεις. 


ΤΑ  ΜΕΣΑ 

Γ ια  να  πετύχει  τους  σκοπούς,  του  ο  Σύνδεσμος 
χρησιμοποιεί  όλα  τα  νόμιμα  και  ειρηνικά  μέσα  που  έχει 
στην  διάθεση  του.  Ειδικότερα,  και  όπως  αναφέρει  το 
καταστατικό  του,  ο  Σύνδεσμος  χρησιμοποιεί  τα  πιο 
κάτωμέσα  : 

α)  Μελετά  τις  διάφορες  πτυχές  της  κυπριακής 
κοινωνίας  καθώς  και  τις  εσωτερικές  της  σχέσεις, 
β)  Δημοσιεύει  άρθρα,  κάμνει  δημόσιεςδηλώσεις  και 
κυκλοφορεί  κείμενα  αναφορικά  με  τις  δραστηριότητες 
του  Συνδέσμου. 

γ)  Οργανώνει  και  συμμετέχει  σε  συζητήσεις  ,  σεμινάρια, 
διαλέξεις  καθώς  και  άλλες  ειρηνικές  εκδηλώσεις. 

ΟΡΓΑΝΩΣΗ  ΚΑΙ  ΔΙΟΙΚΗΣΗ 

Το  εκτελεστικό  όργανο  του  Νεοκυπριακού  Συνδέσμου 
είναι  η  Συντονιστική  Επιτροπή,  που  εκλέγεται  από  την 
ετήσια  γενική  συνέλευση.  Για  να  πετύχει  τους  στόχους 
του  Συνδέσμου,  η  Επιτροπή  μπορεί  να  ορίζει  ομάδες 
εργασίας  και  να  προωθεί  την  δημιουργία 
επαρχιακών/περιφερειακών  Επιτροπών. 

ΜΕΛΗ 

Μέλος  μπορεί  να  γίνει  με  απόφαση  της  Συντονιστικής 
Επιτροπής,  οποιοσδήποτε  δέχεται  χωρίς  καμιά 
επιφύλαξη  τις  βασικές  αρχές  και  τους  σκοπούς  του 
Συνδέσμου  και  συστήνεται  από  τρία  μέλη. 


ΟΙ  ΠΡΟΟΠΤΙΚΕΣ 

Επειδή  μετά  το  πραξικόπημα  και  την  εισβολή  τα 
πράγματα  έχουν  περιπλακεί,  λόγω  του  χρόνου  που  έχει 
έκτοτε  παρέλθει,  αλλά  και  της  χωριστής  διαβίωσης  που 
έχει  στην  πράξη  επιβληθεί,  η  προσπάθεια  επανένωσης 
της  χώρας  δεν  είναι  εύκολη,  όπως  δεν  θα  είναι  εύκολη 
και  η  ανασύνθεση  και  η  ολοκλήρωση  της  Κυπριακής 
κοινωνίας. 

Ωστόσο,  ο  Σύνδεσμος  είναι  πεπεισμένος  ότι  με  την 
ανάπτυξη  συστηματικής  συνεργασίας  των  δύο 
κοινοτήτων,  την  ανοχή  της  διαφορετικότητας  και 
προπάντων  τη  συνειδητοποίηση  ότι  η  Κύπρος  είναι  η 
πατρίδα  όλων  των  Κυπρίων,  η  ενοποίηση  της  χώρας 
κάτω  από  μια  ομοσπονδιακή  ομπρέλα  είναι  εφικτή  και 
θα  υλοποιηθεί. 


